L 90/20 Jurnalul Oficial al Uniunii Europene 2.4.2009 DECIZIA CONSILIULUI din 30 martie 2009 privind extinderea și modificarea Acordului de cooperare ştiințifică și tehnologică între Comunitatea Europeană şi guvernul Statelor Unite ale Americii (2009/306/CE) CONSILIUL UNIUNII EUROPENE, având în vedere Tratatul de instituire a Comunității Europene, în special articolul 170 al doilea paragraf, coroborat cu articolul 300 alineatul (2) primul paragraf prima teză și articolul 300 alineatul (3) primul paragraf, având în vedere propunerea Comisiei, având în vedere avizul Parlamentului European (!), întrucât: (1) Prin Decizia 98/591/CE (?), Consiliul a aprobat încheierea Acordului de cooperare ştiințifică și tehnologică între Comunitatea Europeană şi guvernul Statelor Unite ale Americii, denumit în continuare „acordul”, care a intrat în vigoare la 14 octombrie 1998. (2) Articolul 12 litera (b) din acord prevede că acordul poate fi extins, cu eventuale modificări, pe noi perioade de câte cinci ani, prin acordul scris al ambelor părți. (3)  Prin Decizia 2004/756|/CE (*), Consiliul a reînnoit acordul pentru o altă perioadă de cinci ani începând cu 14 octombrie 2003. (4) Statele Unite ale Americii au înştiințat Comisia că ar considera binevenită extinderea acordului pentru nouă perioadă de cinci ani. Extinderea rapidă a acordului ar fi, așadar, în interesul ambelor părţi. (5) Cuprinsul acordului extins va fi identic cuprinsului acordului care a expirat la 13 octombrie 2008, cu () Aviz emis la 5 februarie 2009 (nepublicat încă în Jurnalul Oficial). (') JO L 284, 22.10.1998, p. 35. () JO L 335, 11.11.2004, p. 5. excepția unei modificări de ordin tehnic care constă, în principal, în adăugarea cercetării în domeniul securității şi spațiului în lista domeniilor pentru activitățile de cooperare, în vederea adaptării acestuia la domeniul de aplicare al celui de al şaptelea program-cadru comunitar de cercetare. (6) Se impune extinderea acordului, în numele Comunității, DECIDE: Articolul 1 Prin prezenta se aprobă, în numele Comunității, extinderea pentru o nouă perioadă de cinci ani a Acordului de cooperare ştiințifică şi tehnologică între Comunitatea Europeană și guvernul Statelor Unite ale Americii, denumit în continuare „acordul”, cu modificările cuprinse în anexa la prezenta decizie. Articolul 2 Președintele Consiliului notifică, în numele Comunității, guvernului Statelor Unite ale Americii încheierea procedurilor interne privind intrarea în vigoare a acordului, în conformitate cu articolul 12 din acord (*). Articolul 3 Decizia se publică în Jurnalul Oficial al Uniunii Europene. Adoptată la Bruxelles, 30 martie 2009. Pentru Consiliu Președintele P. BENDL (*) Data intrării în vigoare a acordului extins se publică în Jurnalul Oficial al Uniunii Europene prin grija Secretariatului General al Consi- liului.